സ്ക്വാഡ് പരിശോധന: 60 സ്ഥാപനങ്ങള്ക്ക് പിഴയിട്ടു കൊല്ലം: കോവിഡ് മാനദണ്ഡലംഘനങ്ങള് കണ്ടെത്താന് പ്രവര്ത്തിക്കുന്ന താലൂക്കുതല സ്ക്വാഡ് പരിശോധനയില് 60 സ്ഥാപനങ്ങള്ക്ക് പിഴ ചുമത്തി. കൊട്ടാരക്കര താലൂക്കിലാണ് ഏറ്റവും കൂടുതല് കോവിഡ് മാനദണ്ഡ ലംഘനങ്ങള് കണ്ടെത്തിയത്. 33 കേസുകളില് പിഴയീടാക്കുകയും 338 എണ്ണത്തിന് താക്കീത് നല്കുകയും ചെയ്തു. കരുനാഗപ്പള്ളി, ചവറ, നീണ്ടകര, ഓച്ചിറ, പന്മന, തഴവ, തെക്കുംഭാഗം, തേവലക്കര, തൊടിയൂര്, ഭാഗങ്ങളില് നടത്തിയ പരിശോധനയില് ഒന്പത് കേസുകളില് പിഴയീടാക്കി. 158സ്ഥാപനങ്ങള്ക്ക് താക്കീത് നല്കി. കുന്നത്തൂര്, പോരുവഴി, മൈനാഗപ്പള്ളി, ശാസ്താംകോട്ട, കിഴക്കേ കല്ലട, ശൂരനാട് സൗത്ത് എന്നിവിടങ്ങളിലെ പരിശോധനയില് 10 കേസുകളില് പിഴ ഈടാക്കുകയും 136 എണ്ണത്തിന് താക്കീത് നല്കുകയും ചെയ്തു. കൊല്ലം കോര്പറേഷന്, കല്ലുവാതുക്കല്, പൂതക്കുളം, പെരിനാട്, ഇളമ്ബള്ളൂര്, പനയം എന്നിവിടങ്ങളില് എട്ട് കേസുകള്ക്ക് പിഴ ചുമത്തി. 259 സ്ഥാപനങ്ങള്ക്ക് താക്കീത് നല്കി. പുനലൂരിലെ തിങ്കള്ക്കരിക്കം, കുളത്തൂപ്പുഴ പ്രദേശങ്ങളില് നടത്തിയ പരിശോധനയില് 15 കേസുകളില് താക്കീത് നല്കി. പത്തനാപുരം, വിളക്കുടി എന്നിവിടങ്ങളില് നടത്തിയ പരിശോധനയില് 11 സ്ഥാപനങ്ങള്ക്ക് താക്കീത് നല്കി.